**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1197**

 ВЗЕТО С ПРОТОКОЛ **№ 49**  ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **15.11.2018 година**

**ОТНОСНО: Определяне начина на гласуване на проекто – решения в извънредно Общо събрание на „КАРЛОВОГАЗ” ООД.**

**ПО ПРЕДЛОЖЕНИЕ НА: инж. Теодор Делков Шойлеков -**

 **Председател на Общински съвет Карлово**

 На основание чл. 21, ал. 1, т. 9 и т.23 от Закона за местното самоуправление и местната администрация /ЗМСМА/, предвид изложеното в предложение № 00-499-18 от 15.11.2018 г., Общински съвет Карлово

**Р Е Ш И :**

 **1.** Упълномощава д-р Емил Станев Кабаиванов – Кмет на Община Карлово, за представител в Общото събрание на „КАРЛОВОГАЗ” ООД. Дава съгласие Кметът на Община Карлово да преупълномощи трето лице с правата дадени му с настоящето решение.

 **2.** На основание чл. 21, ал. 1, т. 23 от ЗМСМА, във връзка с покана входящ № 90–00–880 от 09.11.2018 г. за извънредно Общо събрание на съдружниците в „КАРЛОВОГАЗ“ ООД определя следния начин на гласуване на д-р Емил Станев Кабаиванов – Кмет на Община Карлово или упълномощено от него лице:

 **2.1.** По т. 1 от дневния ред: „Освобождаване на управителя Пламен Павлов от длъжността управител на дружеството без да го освобождава от отговорност за действията си като такъв“ – гласува „ЗА“.

 **2.2.** По т. 2 от дневния ред: „Избиране на Георги Димитров Пилев за управител на „КАРЛОВОГАЗ“ ООД.“ – гласува „ЗА“.

 **2.3.** По т. 3 от дневния ред: „Избиране на Велин Николов Георгиев за контрольор на „КАРЛОВОГАЗ“ ООД.“ – гласува „ЗА“.

 **2.4.** По т. 4 от дневния ред: „Актуализиране на дружествения договор, във връзка с освобождаване на Пламен Павлов от длъжността управител и избиране на Георги Димитров Пилев за управител и Велин Николов Георгиев за контрольор на „КАРЛОВОГАЗ“ ООД“ – гласува „ЗА“.

 **3.** Задължава кмета на Община Карлово д-р Емил Станев Кабаиванов, в качеството му на упълномощен представител в Общото събрание на „КАРЛОВОГАЗ” ООД да представи заверен препис от протокол от проведеното събрание в срок до следващото заседание на Общински съвет Карлово.

 **4.** Упълномощава кмета на Община Карлово да предложи нова точка /т. 6/ в проекта за дневен ред на Общото събрание на „КАРЛОВОГАЗ” ООД на 16.11.2018 година.

**т.6.** Приемане на решение за извършване на финансов одит на „КАРЛОВОГАЗ“ ООД с ЕИК 160067428 от независим експерт – счетоводител.

**МОТИВИ:** В деловодството на Община Карлово е постъпила покана с вх. № 90–00–880 от 09.11.2018 г. от Владимир Георгиев Кузманов в качеството му на представител на „Си Ен Джи Марица” ООД, съдружник в „КАРЛОВОГАЗ“ ООД за свикване на извънредно общо събрание на съдружниците, което ще се състои на 16.11.2018 г. в сградата на Община Карлово от 11.00 ч. В поканата е описан начина на гласуване, дневния ред и предложените проекто – решения по него.

Община Карлово е съдружник с 34 % от капитала на дружеството. Съобразно правилата на устава и търговския закон е необходимо да се упълномощи представител на Общината в Общото събрание на дружеството и да се определи начина на гласуване по предложения дневен ред.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**